google/wiki40b huggingface dataset:
Pust vsegda budjet solntse!

Pust vsegda budjet solntse! (med kyrilliske bokstaver Пусть всегда будет солнце!, egentlig russisk tittel Солнечный круг, «solskiva»), oversatt «Måtte det alltid være solskinn!», er en sovjetrussisk barnesang fra 1962 som hyller «sol, blå himmel, mamma og meg». Melodien er skrevet av Arkadij Ostrovskij (Аркадий Островский, 1914-1967), den korte teksten av Lev Osjanin (Лев Ошанин, 1912-1996).

Bakgrunn og utbredelse

«Pust vsegda budjet solntse!» vant førsteprisen i Sopot internasjonale musikkonkurranse i 1963 der den russiske sangeren Tamara Miansarova (Тама́ра Мианса́рова, født 1931) framførte den som Sovjetunionens bidrag. Sangen ble særlig populær i den tidligere Øst-blokken, og er en av få sanger fra ungpionerbevegelsen og kommunisttida som fortsatt synges i Russland.
Som i andre brede barne- og ungdomsorganisasjoner var musikk en viktig del i disse massebegevelsene. Sangene hadde i likhet med de voksnes hymner, arbeider- og kampsanger, gjerne «oppbyggelige» tekster. Ofte hadde de form av hyllester til kommunistpartiet og politiske forbilder, men også til sola, hverdagen og selve livet, som i Pust vsegda budjet solntse! Sola var et vanlig symbol i den ateistiske ideologien, blant annet som hovedmerke for den østtyske ungdomsorganisasjonen Freie Deutsche Jugend. DDRs ungpionerer sang den i oversettelse som Immer lebe die Sonne.
Pust vsegda budjet solntse! har blitt sunget på engelsk av blant andre protestsangeren Pete Seeger som May There Always Be Sunshine. Den svenske pop- og visegruppa Hootenanny Singers gjorde sangen kjent i Norden med ny tekst under tittelen Gabrielle. Deres versjon lå 11 uker på Svensktoppen i 1964.
Jimmy Van Heusen

Låter

Jimmy Van Heusen var en av låtskriverne på «Blue Rain».
Sparlösa kirke

Sparlösa kirke (svensk: Sparlösa kyrka) er en kirke i Sparlösa socken i Vara kommune som tillhører Varabygdens församling i Skara stift. Kirken ble oppført i 1847 og ble innviet i 1848, som erstatning for en eldre kirke.
I en særskilt utstillingshall inntil kirken, står Sparlösasteinen, som tidligere var innmuret i kirken.
Chuanshan

Chuanshan (kinesisk: 船山区, pinyin: Chuánshān Qū) er et bydistrikt i byprefekturet Suining i provinsen Sichuan i Folkerepublikken Kina.
Det har et areal på 618 km² og teller ca. 670 000 innbyggere (2004).
Nirvanopsis hypnus

Utseende

Middelsstore, mørkbrune sommerfugler, oversiden med et bredt, oransje bånd i midten.

Utbredelse

Arten er kjent fra Sulawesi.
Glenn Solberg

Karriere

Solberg begynte å spille for Drammen HK i 1992. I 1997 gikk han til den tyske bundesligaklubben HSG Nordhorn, der han året etter fikk selskap av Frode Hagen. I 2002 ble begge spillerne kjøpt av den spanske klubben FC Barcelona. I 2003 vant Solberg det spanske mesterskapet og i 2004 den europeiske supercupen i håndball. I 2004 gikk Solberg til SG Flensburg-Handewitt, mens Frode Hagen gikk til konkurrenten THW Kiel. I 2006 dro han tilbake til Norge for å spille for Drammen HK. Han la opp i 2008, men gjorde et comeback i sesongen 2009/10.
Glenn Solberg har spilt 122 landskamper for Norge, og scoret 250 mål. Hans beste resultat med landslaget er en 6.-plass fra EM 2008.
Fra 2014 til 2016 var Solberg assistenttrener på det norske landslaget. Fra 2015 er han trener for St. Hallvard Håndballklubb i Lier.
Storhamar videregående skole

Skolens historie

Storhamar vgs har sin opprinnelse i Hamar kommunale husmorskole som ble etablert allerede i 1917 og fra 1954 hadde denne tilholdssted i Høiensalgata i bydelen Sagatun. I 1976 fikk skolen navnet Ny-Sagatun videregående skole etter Sagatun Folkehøyskole som lå på samme sted, men som ble nedlagt i 1891. Ny-Sagatun vgs hadde to grunnkursklasser og én halvårsklasse i husstell samt filialklasser på både Rollsløkken skole i østbyen og Breidablikk skole på Ilseng. Skolen utvidet sitt fagtilbud med grunnkurs i kokk, servitør og husstell samt sosial- og helsefag. På videregående trinn 1 var det kurs innen ferskvarefag, servitørfag, barnepleie og tannlegeassistent. Senere i 1988 ble hjelpepleierutdanningen i Hamar og på Sanderud lagt til skolen.
Etter at antallet kurstilbud vokste ble skolen av ren plassmangel tvunget til å leie lokaler flere steder i byen. I 1994 var fylket midt i planleggingen av en ny skole, samtidig som det ble innført en reform innen videregående opplæring kalt Reform-94. Dette gjorde at lokaler og utstyr ble valgt i tråd med den nye reformen og lokaliseringen ble bestemt å være på Storhamar. I nyere tid har skolen stått i fare for å bli sammenslått og innlemmet med Hamar katedralskole til en storskole, men fordi man ikke har funnet kjøpere til de nåværende eksisterende lokalene samt at prognosene for elevveksten i Hamarregionen tilsier en vekst som skaper behov for ytterligere skoleplasser, valgte fylkestinget å ikke benytte seg av opsjonen på det andre byggetrinnet ved storskolen. Under prosessen kom det også store protester mot en slik innlemmelse fra de ansatte på skolen.
Bunki

Bunki ( 文亀 ), 29. februar 1501–30. februar 1504 var en kort periode i den japansk tidsregningen under keiser Go-Kashiwabaras regjering. Shogun var Ashikaga Yoshizumi.
Perioden ble innledet for å feire at keiseren besteg tronen, og det ble samtidig lagt til det 58. året i den kinesiske kalenders sekstiårig syklus, som ble ansett spesielt egnet for forandringer.
Navnet på perioden er hentet fra et sitat av det kinesiske oppslagsverket Erya (300-tallet f.Kr.), det eldste kjente oppslagsverket i Øst-Asia.
I Bunki 1' (1501) ble den forrige shogunen Ashikaga Yoshitane (tidligere Yoshimura) sendt i eksil. Han skaper seg en egen maktbase i Surugaprovinsen i den vestlige delen av Japan. Seinere gjeninnsettes han og tjener en andre periode som shogun.
Jon Elster

Kritikk av Holberg-prisen

I 2006 gikk Elster ut med skarp kritikk mot flere av tildelingene av Holberg-prisen, først i en artikkel i Nytt Norsk Tidsskrift og senere i intervjuer og en kronikk i Aftenposten. Han omtalte prisvinner Julia Kristeva som «en notorisk fransk sjarlatan» og hevdet videre at «det er en åpen hemmelighet at mye franskinspirert forskning innenfor humaniora nærmest kommer i kategorien tull». Mye av Elsters kritikk rettet seg mot norsk forskningspolitikk som Elster anså som provinsiell og preget av for små fagmiljøer til å kunne hevde seg internasjonalt.
I 2013 fulgte Elster opp med ny kritikk av Holberg-prisen. Denne gang kritiserte han utdelingen av prisen til franskmannen Bruno Latour. I korte trekk mente Elster at utdelingen representerte et lavmål for Holberg-prisen, fordi Latour «...så eksplisitt (skjønt han er aldri helt eksplisitt om noe) forkaster tanken om at forskningen søker kunnskap og sannhet».
Daniel Mojsov

Karriere

Etter å ha startet karrieren med FK Tikveš, spilte han med FK Makedonija Gjorče Petrov og FK Vardar i Den makedonske eliteserien før han dro til FK Vojvodina.
280-årene

-- 280 -- 281 -- 282 -- 283 -- 284 -- 285 -- 286 -- 287 -- 288 -- 289
Tiårsoversikt
2. divisjon fotball for menn 2004

Opp- og nedrykk

Vinneren i hver avdeling rykket opp til 1. divisjon, mens tre lag fra hver avdeling rykket ned til 3. divisjon.
Opprykk: FK Tønsberg, Follo, Løv-Ham og Alta
Norgesmesterskapet i boksing 1963

Norgesmesterskapet i boksing 1963 ble arrangert 17. mars i Oslo.
Kongepokalen ble vunnet av Johnny Romsaas. 
Forbundspokalen ble vunnet av Nils Dag Strømme.
Beste klubb ble Bokseklubben Pugilist.
Media City Bergen

Bakgrunn

Medieklyngen i Bergen har sitt utspring fra miljøet rundt TV 2 på Nøstet. Fra dette miljøet er det spunnet ut flere selskaper, som for eksempel Storm Geo, Vizrt og Vimond. Etterhvert ble dette et næringsmiljø med klare klyngekarakteristika som igjen dannet grunnlaget for klyngestatus-tildeling fra Innovasjon Norge. Per juli 2019 teller klyngen over 100 medlemmer. Klyngens medlemmer opererer innenfor en rekke medierelaterte områder, som medieteknologi, kringkasting, journalistikk, animasjon, grafikk, visualisering, sensorteknologi, robotikk, spillutvikling, film og så videre.
I 2009 ble prosessen startet etter dialog mellom universitetsledelsen på UiB og konsernledelsen i TV 2 om utstyrs- og studiosamarbeid. Høsten 2011 gikk ledere fra TV 2, NRK, Vizrt, Bergens Tidende, Bergensavisen og Universitetet i Bergen sammen og opprettet en koordineringsgruppe som representerte medieklyngen.
I 2012 ble Nøstet foreslått som potensiell lokasjon for den nye mediebyen. Andre forslag var DNB-hovedkontoret, en tomt på Marineholmen og  Nygårdsporten ved Høgskolen i Bergen. For å dekke behovet til de aktuelle bedriftene ville det være nødvendig med et 30 000 kvadratmeter stort område.
I 2013 ble det enighet mellom TV 2, NRK, Vizrt, Bergens Tidende, Bergensavisen og Universitetet i Bergen om å samlokalisere bedriftene og etablere Media City Bergen i Lars Hilles gate 30, som skulle bli arbeidsplass for 1 200–1 500 mediefolk. Lokalet var tidligere DNBs regionkontor og er det høyeste bygget i Bergen. Etter at banken flyttet ut begynte prosessen med å utvide bygget med 10 000 kvadratmeter (til sammen 45 000 kvadratmeter). 9. mai 2014 ble det endelig vedtatt at organisasjonene skulle flytte sammen i MCB i 2017.
22. august 2015 la statsminister Erna Solberg ned grunnsteinen til prosjektet.
1. august 2017 signerte leietakerne for overtakelse av bygget. Offisiell åpning av bygget fant sted i november.
I juni 2019 havnet huseier Entra i søkelyset fordi de tok ned en utstilling til støtte for Julian Assange, angivelig på grunn av klager.
Tommy Berntsen

Tidlig karriere

Berntsen begynte sin karriere i Vålerenga, men klarte aldri å komme med på klubbens førstelag, og var deretter innom 2.-divisjonsklubbene Lørenskog og Skjetten før han fikk en ny sjanse på øverste nivå da han ble signert av Lillestrøm i 1998. I LSK fikk Berntsen stor tillit, og sammen med Torgeir Bjarmann dannet han et av Tippeligaens beste midtstopperpar. Han scorte det første målet på Aker stadion, et selvmål da LSK tapte 0-4 mot Molde.
I 2001 dro Berntsen til den tyske klubben Eintracht Frankfurt. Dette ble et mislykket opphold. Berntsen fikk bare tre kamper for den tyske klubben.

Lyn

Han returnerte til Norge i 2002 da han ble signert av Lyn. I 2003 fungerte Berntsen sammen med Axel Kolle i en kort periode som spillende trener for klubben.
Tommy Berntsen var en del skadeplaget i sin Lyn-karriere, men fikk likevel med seg mange kamper i løpet av de åtte sesongene han spilte for klubben. Han endte til slutt med 180 kamper for Lyn, hvorav 151 seriekamper.
Buffalo Linux

Buffalo Linux er en tidligere Linuxdistribusjon fra USA. Distribusjonen var et derivat av VectorLinux og derigjennom også Slackware, og var beregnet på 32-biter arkitekturen i686. Målgruppen var den mindre bedrifter innenfor næringslivet. Distribusjonen kom preinstallert med IBM DB2 og Oracle Database og Microsoft-produkter i form av blant annet CodeWeavers. Distribusjonen kostet US$25.
Distribusjonen støttet plattformen i486. Den benyttet vindusbehandlerne Blackbox, Fluxbox, IceVM og VMaker og skrivebordsmiljøene GNOME, KDE og Xfce.
Versjon 1.05 ble lansert 28. desember 2003. Versjon 1.7.5 ble lansert 8. mai 2005.
Heping (Tianjin)

Heping (kinesisk: 和平区; pinyin: Hépíng Qū) er et bydistrikt sentralt i byprovinsen Tianjin i Folkerepublikken Kina. Dette historiske byområdet har et areal på 9,97 km². Befolkningen var på ca. 470 000 innbyggere i 2003.

Administrative enheter

Subdistriktene Xiaobailou (小白楼街道), Quanyechang (劝业场街道), Tiyuguan (体育馆街道), Xinxing (新兴街道), Nanyingmenshequ (南营门社区街道), Nanshi (南市街道)

Kulturminner

I Heping ligger Tianjin Quanyechang Basar, Yien Yieh Commercial Bank og Det franske kommersielle treningssenter, som er oppført på Folkerepublikken Kinas liste over kulturminner.
Trichoanoreina

Utseende

En middelsstor, brun trebukk. Oversiden er spredt kledt med lange, fine, oppståender hår. Dekkvingene har en hvit flekk på siden. Antennene er noe lengre enn kroppen, med fine hår på innersiden. Pronotum er avrundet rektangulært uten tenner på sidene.

Levevis

Larvene lever i død ved.

Utbredelse

Slekten er utbredt i det sørlige Brasil.
Friedrich Wilhelm von Bülow

Bakgrunn

Friedrich Wilhelm ble født på familiegodset Falkenberg ved Bülow i Altmark i Preussen. Han var sønn av Friedrich Ulrich Arwed von Bülow (1726–1791) og hans hustru Sophie, født Schultz (1727–1794).

Karrière

Friedrich Wilhelm von Bülow ble junker i infanteriet i 1768, generalmajor i 1808 og general i infanteriet i 1814. I 1812 ble von Bülow guvernør i Ost- og Vestpreussen og satte opp et reservekorps som var den første forsterkningen til Preussens svake stridskrefter. Ved frigjøringskrigens utbrudd våren 1813 opererte han delvis selvstendig, stormet Halle og ved Luckau stanset styrkene hans den franske marskalken Nicolas Oudinots første fremstøt mot Berlin. Som sjef for 3. prøyssiske armékorps underlagt kronprins Karl Johan, beseiret han Oudinot ved Grossbeeren og Michel Ney ved Dennewitz slik at Berlin ble reddet for andre gang. 
Det rådet et spent forhold mellom von Bülow og Karl Johan under hele felttoget, og von Bülows opptreden er blitt bedømt svært forskjellig i svensk og tysk litteratur. Han ble imidlertid utnevnt til ridder med storkorset av Sverdordenen samme år. 
Etter å ha deltatt med distinksjon i Slaget ved Leipzig i 1813 renset Bülow Hannover og Westfalen for franskmenn og deltok deretter fremgangsrikt i slaget ved Laon i 1814. 
Opphøyd til greve samme år bidro Bülow som sjef for 4. armékorps i høy grad til de alliertes seier i slaget ved Waterloo i juni 1815. 
Etter fredsslutningen var han sjef for 1. armékorps som var stasjonert i Øst- og Vestpreussen samt Litauen. Helt siden oktober 1815 var han kroppslig svekket. Han døde i sitt hovedkvarter i Königsberg få måneder etter den 25. februar 1816 som følge av en forkjølelse han hadde pådratt seg på jakt. 
Ved siden av sitt krigshåndverk viet Bülow seg også til de skjønne kunster, og komponerte flere motetter, en missa og musikk til 51. og 100. salme.
Hymne til Den russiske føderasjon

Государственного гимна Российской Федерации

(слова С.Михалкова)

Hymne til Den russiske føderasjon

(av S. Mihalkov)

Россия – священная наша держава,

Россия – любимая наша страна.

Могучая воля, великая слава -

Твоё достоянье на все времена!
Russland – vårt hellige Rike,

Russland – vårt elskede Land.

Den mektige viljen, det store ryet – 

Er dine for evig tid!

Славься, Отечество наше свободное,

Братских народов союз вековой,

Предками данная мудрость народная!

Славься, страна! Мы гордимся тобой!
Vær æret, vårt frie Fedreland, 

Den evige unionen av broderlige folk, 

Den folkelig visdommen, gitt av forfedrene!

Vær æret, vårt land! Vi er stolte av deg!

От южных морей до полярного края

Раскинулись наши леса и поля.

Одна ты на свете! Одна ты такая -

Хранимая Богом родная земля!
Fra sørlige hav til polare lender

Er våre skog og enger spredd.

Du er én i verden! Du er én som er slik – 

Vårt kjære land, beskyttet av Gud!

Славься, Отечество наше свободное,

Братских народов союз вековой,

Предками данная мудрость народная!

Славься, страна! Мы гордимся тобой!
Vær æret, vårt frie Fedreland, 

Den evige unionen av broderlige folk, 

Den folkelig visdommen, gitt av forfedrene!

Vær æret, vårt land! Vi er stolte av deg!

Широкий простор для мечты и для жизни

Грядущие нам открывают года.

Нам силу даёт наша верность Отчизне.

Так было, так есть и так будет всегда!
Store vidder for drømmen og for livet 

Åpner for oss kommende år. 

Vår tro mot Fedrelandet gir oss styrke. 

Slik har det vært, slik er det og slik kommer det til å være for alltid!

Славься, Отечество наше свободное,

Братских народов союз вековой,

Предками данная мудрость народная!

Славься, страна! Мы гордимся тобой!
Vær æret, vårt frie Fedreland, 

Den evige unionen av broderlige folk, 

Den folkelig visdommen, gitt av forfedrene!

Vær æret, vårt land! Vi er stolte av deg!
Fedorovbreen

Fedorovbreen er en isbre i den østre delen av Maudheimvidda i Dronning Maud Land. Breen strømmer fra Amundsenisen til Pencksøkket.
Breen er navngitt etter det russiske forskningsskipet «Akademik Fedorov».
Wuqi

Wuqi (kinesisk: 吴起县; pinyin:  Wúqǐ Xiàn) er et fylke i provinsen Shaanxi i Folkerepublikken Kina. Det ligger i byprefekturet Yan'an.
Befolkningen er på 119 949 innbyggere i 1999.

Kulturminner

Revolusjonsminnesmerket i Wuqi (Wuqi geming jiuzhi, 吴旗革命旧址) fra 1935 ble i 2006 oppført på Folkerepublikken Kinas liste over kulturminner.
Lincoln Plaza (Moravia)

Lincoln Plaza er et kjøpesenter i Moravia, like nord for San José, i Costa Rica. Det åpna i november 2012.
Kjøpesenteret består av fire etasjer, hvorav tre har butikklokaler og én inneholder kontorer. Det har også et treetasjes parkeringshus under bakkenivå. Lincoln Plaza har om lag 200 lokaler, i tillegg til blant annet en kino (CCM Cinemas) og en rekke restauranter. Det har navnet sitt etter den videregående skolen Colegio Lincoln, som tidligere lå på tomta.
Aleksandr Golovin

Liv og arbeid

Golovin begynte med å sturdere arkitektur, men byttet etter en stund over til malerstudiet. Han gikk også en tid ved den franske kunstskolen Académie Colarossi i Paris. Grunnet pengevansker arbeidet han etter uteksamineringen som interiørmaler og dekorasjonsselger. Han prøvde seg også innenfor ulike kunsthåndverk, f.eks. som møbeldesigner.
I 1900 tok han del i utsmykkingen av Russlands paviljong på verdensutstillingen i Paris, sammen med vennen Konstantin Korovin. Året etter flyttet han fra Moskva til St. Petersburg-regionen. Her kom han til sin rett som scenograf, særlig gjennom å kombinere symbolisme og modernisme i operaer og dramatiske oppsetninger for Djagilev, Mejerhold og andre teaterregissører. Etter oktoberrevolusjonen i 1917 fikk Golovin sjelden oppdrag for teater. Han gravde seg da ned med malerier og grafiske illustrasjoner.
Golovin lagde teaterkulissene til en stor oppsetning av Pierre Beaumarchais' stykke Figaros bryllup på Moskva kunstteater. Den russiske teaterinstruktøren Konstantin Stanislavskij regisserte stykket i en raskt- og frittflytende oppsetning som åpnet 28. april 1927. Oppsetningen hadde da vært øvd på siden slutten av 1925. Stanislavskij flyttet stykkets handling til det før-revolusjonære Frankrike og tillempet de fem aktene, som i stedet ble presentert i elleve scener. For å få flyt i fremvisningen med raske sceneskifter fikk Golovin lage en dreiescene. Oppsetningen var en formidabel suksess.
Golovin døde i Tsarskoje Selo i 1930.
Louise Malmström

I riksdagen

I riksdagen sitter Malmström i utdanningskomiteen, samt er vara i kulturkomiteen.
Stalheim Hotel

Stalheim Hotel er et hotell beliggende på Stalheim, ca. 36 km øst for Voss langs E16 og 12 km vest for Gudvangen innerst i Nærøyfjorden. Det nåværende hotellet ble bygget i 1960 og utvidet i 1966 og har nå 124 rom og plass til 218 gjester.

Historie

Stalheim Hotel ble første gang åpnet 15. mai 1885 med 10 spartansk utrustede rom. I 1888 overtok svensken Albert Petterson driften. I 1890 ble hotellet utvida og i 1892 sto det nye hotellet ferdig. Som et av Vestlandets første, fikk Albert Petterson også bygget et eget vannkraftverk ved Stalheimselva i 1892. Kraftverket var i drift til 1976 og er ikke blitt endret siden.
Hotellet brant ned 20. februar 1900 uten tap av liv. Hotellet ble gjenoppbygget, men gikk tapt i en ny brann i november 1902. 
I 1906–07 ble Meinhardts Hotel på Voss demontert og flyttet til Stalheim, som det tredje hotellet på stedet. Noen år senere ble hele hotellet flyttet 37 meter mot stupet og utvidet med en stor ny fløy. 
Under andre verdenskrig i 1943 opprettet den tyske organisasjonen Lebensborn barnehjemmet Stalheim på Stalheim turisthotell med hundre barneplasser.
Natt til 22. juni 1959 brant hotellet ned for tredje gang. Denne gang omkom 23 mennesker i den eksposive brannen, bedre kjent som Stalheim-brannen.

Beliggenhet

Hotellet ligger ca. 380 m over havet på toppen av den berømte og beryktede Stalheimskleivi med en utsikt utover Nærøydalen, som sammen med Nærøyfjorden ble tatt inn på UNESCOs verdensarvliste i 2004.
Forvaltningsloven (Danmark)

Forvaltningsloven er en dansk lov som trådte i kraft 1. januar 1987. Loven inneholder regler om borgernes rettsstilling over den offentlige forvaltningen.
Forvaltningsloven utstikker regler for saksbehandling innenfor både den statlige og kommunale forvaltningen hva angår veiledning, inhabilitet, partshøring, begrunnelse for avgjørelser, partsinnsyn, taushetsplikt og opplysning om ankemuligheter.
Porter

Porter er en form for mørkt overgjæret øl, med opphav i London. Øltypen slo gjennom tidlig på 1700-tallet, men det var ikke før ca. 1820 at ølet fikk den formen det har i dag. Det skal ha fått navnet sitt etter det engelske ordet for «bærere» («porters») som skal ha likt dette ølet. Porter var enklere og billigere å brygge enn andre øl på den tiden, og det førte til fremveksten av store relativt industrialiserte bryggerier som gjorde eierne svært rike.
En sterkere type porter ble kalt Stout porter, senere forkortet til stout. Porter spredde seg geografisk til hele De britiske øyer, Russland, Baltikum, Australia, USA, Canada, Sør-Afrika og India.
Porters popularitet dalte fra 1850-tallet og frem til 1973, da porter ikke lenger ble brygget på De britiske øyer. Det året sluttet Guinness å produsere sin porter. Oppstarten av CAMRA og ny oppmerksomhet rundt britiske øltradisjoner førte til at produksjonen startet igjen i 1978, og i dag brygges det et utall forskjellige portere på De britiske øyer.
Ølet passer godt sammen med mørk sjokolade og ble derfor ofte servert til sjokoladekake.
Con Vita-koret

ConVita var et blandakor hjemmehørende på Romerike i Akershus.
Stiftet i 1981. Korets første dirigent var Olav Nikolaysen. Sangerne i ConVita kom fra ulike kommuner i regionen.
I 2017 ble organisasjonen ConVita oppløst.
Konevits kloster

Konevits kloster (russisk Коневский Рождество-Богородичный монастырь – Konevskij Rozjdestvo-Bogoroditsnyj monastyr ('Konevetskij kloster av Jomfru Marias fødselsdag'); finsk  Konevitsan Jumalansynnyttäjän syntymän luostari) er et russisk-ortodoks kloster som ligger på øya Konevets vest i innsjøen Ladoga i Leningrad oblast i Russland. Klosteret blir ofte sett på som tvillingklosteret til Valamo kloster på en annen øy i Ladoga.
All I Could Do Was Cry

«All I Could Do Was Cry» er en sang skrevet av Berry Gordy, Gwen Gordy og Billy Davis og ble første gang spilt inn og gitt ut på singel av Etta James i 1960. Sangen nådde 2.-plass på R&B listene og 33.-plass på pop listene.
Ike & Tina Turner spilte inn sangen og ga den ut på albumet The Ike & Tina Turner Show – Vol. II i 1965. I 1967 spilte den inn igjen og ga den ut på albumet Ike & Tina Turner's Festival Of Live Performances. På det albumet ble sangen kalt Stop The Wedding. Den ble spilt inn enda en gang og gitt ut på albumet In Person i 1969.
Friidrett under Samveldelekene 2018 – 800 meter menn

Første runde

Første runder bestod av tre heat, der de to beste i hvert heat (Q) og de to raskeste for øvrig (q) gikk videre til finalen.
Skyting under Sommer-OL 2012 – 50 m rifle, helmatch menn

Olympisk rekord og gull til Camriani

Italias Niccolò Campriani tok en klar ledelse i mennenes helmatch, og satte ny olympisk rekord i den innledende skytingen med 1180 poeng, hele 8 poeng foran USAs Matthew Emmons. Selv om Campriani mistet noen poeng i finalen, holdt det til en sikker seier. Det ble olympisk rekord også etter finalen, med 1278,5 poeng. Emmons lå an til å ta sølvmedaljen helt til det siste skuddet, men der skjøt han en 7,6, og slapp sørkoreaneren Kim Jong-Hyun forbi seg. Dette er den tredje OL-finalen på rad hvor Emmons har feilet på siste skudd. De foregående gangen havnet han helt utenfor pallen, men denne gangen holdt det til bronse.